Document ID: 32006R0927

KOMISSION ASETUS (EY) N:o 927/2006,
annettu 22 päivänä kesäkuuta 2006,
neuvoston asetuksen (EY) N:o 1788/2003 1 artiklan 4 kohdassa säädetyn erityisen rakenneuudistusvarannon vapauttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan maksun vahvistamisesta 29 päivänä syyskuuta 2003 annetun neuvoston asetuksen (EY) N:o 1788/2003 (1) ja erityisesti sen 1 artiklan 4 kohdan,
sekä katsoo seuraavaa:
(1)
Asetuksen (EY) N:o 1788/2003 1 artiklan 4 kohdassa säädetään Tšekkiä, Viroa, Latviaa, Liettuaa, Unkaria, Puolaa, Sloveniaa ja Slovakiaa varten perustettavasta erityisestä rakenneuudistusvarannosta, joka vapautetaan 1 päivästä huhtikuuta 2006 alkaen siinä määrin kuin maidon ja maitotuotteiden tilalla tapahtuva kulutus on kussakin näistä maista laskenut maasta riippuen vuodesta 1998 tai vuodesta 2000.
(2)
Asetuksen (EY) N:o 1788/2003 1 artiklan 4 kohdan mukaisesti Tšekki, Viro, Latvia, Liettua, Unkari, Puola, Slovenia ja Slovakia ovat toimittaneet komissiolle raportit, joissa esitetään yksityiskohtaisesti tosiasiallisen rakenneuudistusprosessin tulokset ja suuntaukset kyseisten maiden maitoalalla ja erityisesti siirtyminen tuotannosta tilalla tapahtuvan kulutuksen tarpeisiin markkinoille suuntautuvaan tuotantoon.
(3)
Raporttien mukaan maidon ja maitotuotteiden tilalla tapahtuva kulutus on laskenut kaikissa kyseisissä jäsenvaltioissa.
(4)
Käytettävissä olevat tuotantotilastot osoittavat, että yhä suurempi osa maitotuotannosta pidetään kaupan toimituksina ja yhä pienempi osa suoramyyntinä.
(5)
Sen vuoksi on aiheellista vapauttaa Tšekkiä, Viroa, Latviaa, Liettuaa, Unkaria, Puolaa, Sloveniaa ja Slovakiaa varten perustettu erityinen rakenneuudistusvaranto ja säätää siitä aiheutuvien määrien jakamisesta kyseisten jäsenvaltioiden kansallisten viitemäärien toimituksia koskevaan osuuteen.
(6)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vapautetaan asetuksen (EY) N:o 1788/2003 1 artiklan 4 kohdassa Tšekkiä, Viroa, Latviaa, Liettuaa, Unkaria, Puolaa, Sloveniaa ja Slovakiaa varten perustettu erityinen rakenneuudistusvaranto. Vapautetut määrät vahvistetaan tämän asetuksen liitteessä.
2 artikla
Liitteessä vahvistetut määrät siirretään asetuksen (EY) N:o 1788/2003 14 artiklan mukaisesti kansalliseen varantoon käytettäviksi toimituksiin.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä huhtikuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä kesäkuuta 2006.

Labels: 7
15
17
6